- Fiatal még az este, drágám. Ne siess! Csak most kezdtem el iszogatni - Magam elé húzom a kapott poharat, nagyot kortyolok belőle. Érzem, hogy Jack lemossa a sör kesernyés ízét, jólesőn végigmarja a torkomat, bódító pofonnal üdvözölve elmémet. Pontosan erre van szükségem. A szemem sarkából látom, hogy Bony kedve az egekbe szökött, valószínűleg a benne tomboló alkohollal együtt. Mosolyra fakaszt a látvány, de nem fordítok neki nagyobb figyelmet, még mindig azon rágódom, miért is engem hívott, és hogy mégis miféle válaszra számítottam tőle, vagy mihez kezdtem volna, ha azzal áll elő, amire vágytam.